**UČNI SKLOP: KNJIŽEVNOST MED OBEMA VOJNAMA**

Tema: Ciril Kosmač: Gosenica

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

– Opišem, kako si predstavljam kraj in čas dogajanja v odlomku in svoje mnenje utemeljim s sklicevanjem na besedilo.

– Obnovim dogajanje (podrobno in strnjeno).

– Ločim glavno in stransko dogajanje;dogodke kronološko razvrstim.

– Ločim glavno književno osebo od stranskih in svoje mnenje utemeljim s sklicevanjem na besedilo.

– Predstavim glavno književno osebo: zunanji videz, njeno govorico, njen značaj, njen družbeni položaj, doživljanje dogajanja, motive za njeno ravnanje ipd. in svoje mnenje utemeljim s sklicevanjem na besedilo.

– Kritično se opredelim do ravnanja glavne in ostalih književnih oseb.

– Prepoznam snov in svoje mnenje utemeljim s sklicevanjem na besedilo.

– Znam izluščiti sporočilo v besedilu.

– Določim temo besedila.

– Ločim glavne motive od stranskih glede na temo/sporočilnost besedila.

– Poimenujem slogovne postopke v umetnostnem besedilu (opisovanje, subjektivno opisovanje, označevanje, pripovedovanje, dvogovor).

– Predstavim jezikovne in slogovne značilnosti odlomka in svoje mnenje utemeljim s sklicevanjem na besedilo.

– Vsebinske in slogovne značilnosti odlomka primerjam z značilnostmi črtice: izpostavim podobnosti in razlike med njima.

– Poznam književnika Cirila Kosmača in bistvene značilnosti njegovih del.

– Besedilo uvrstim v časovni okvir njegovega nastanka in utemeljim svojo izbiro.

– Razumem in pravilno uporabljam literarnovedne izraze: avtor besedila, sporočilo književnega besedila, domovinska tema(tika), prvoosebni pripovedovalec, vsevedni pripovedovalec, črtica, pripovedno besedilo, roman.

– Tvorim besedilnovrstno ustrezno, smiselno in razumljivo (poustvarjalno) besedilo, skladno z jezikovno in slogovno normo knjižne zvrsti, v katerem se učim izražati svoje doživljanje in razumevanje prebranega besedila/odlomka, razvijam in nadgrajujem izražanje lastnega mnenja z utemeljevanjem in navezovanjem na besedilo/odlomek ter vrednotenja.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2408/index.html>.  |
| 2. Samostojno učenje (branje besedila) | Nato preberi besedilo/odlomek z naslovom *Gosenica* v i-učbeniku na povezavi <https://eucbeniki.sio.si/slo9/2408/index1.html> na str. 490, 491. |
| 3. Samostojno učenje (razumevanje, razčlenjevanje in vrednotenje posameznih prvin besedila)4. Samostojno učenje(uporaba bralnih učnih strategij po reševanju nalog) | Reši vse naloge, ki so povezane z odlomkom, in jih najdeš na povezavi <https://eucbeniki.sio.si/slo9/2408/index3.html> na str. 492 ter naprej do str. 500. Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.).Nato povzetek skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 4. Samostojno učenje(pisno sporočanje za poglabljanje doživljanja in razumevanja odlomka) | Napiši poustvarjalno besedilo, in sicer »manjkajoči« list iz dnevnika glavne književne osebe, v katerem pisec podrobneje razčlenjuje svoje doživljanje situacije v zaporu: kje je, zakaj je tam, kaj se dogaja, o čem razmišlja, kaj pogreša, česa ga je strah in česa si želi ipd. Nato svoj sestavek oddaj v tisto spletno učno okolje, za katerega sta se dogovorila z učiteljem/učiteljico slovenščine.  |
| 6. Končno preverjanje znanja | Reši preverjanje znanja **na delovnem listu** v razdelku Preverjanje znanja. Nato ga oddaj v tisto spletno učno okolje, za katerega sta se dogovorila z učiteljem/učiteljico slovenščine.  |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor). Po potrebi načrtuj, katero znanje bi rad izboljšal, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine.  |